armvectores/hy_wikipedia_2023 huggingface dataset:
Վոլչանսկի շրջան

Վոլչանսկի շրջան (ուկրաիներեն՝ Вовчанський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Վոլչանսկ։


== Աշխարհագրություն ==
Շրջանի տարածքի մակերեսը կազմում է 1888,1 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 47948 մարդ։ Բնակչության խտությունը կազմում էր 25,39 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Առավոտ (օրաթերթ)

Անվան այլ կիրառումների համար տե՛ս՝ Առավոտ (այլ կիրառումներ)Առավոտ, հայկական լրատվական օրաթերթ։ Հրատարակվում է հայերեն՝ 1994 թվականից։ Պարբերականի պաշտոնական կայքը հասանելի է հայերեն, անգլերեն և ռուսերեն։ Օրաթերթի գլխավոր խմբագիրն է Արամ Աբրահամյանը։ Առցանց տարբերակի խմբագիրը Աննա Իսրայելյանն է։


== Արտաքին հղումներ ==
Պաշտոնական կայք (հայ.) (անգլ.) (ռուս.)
Աստերոիդների ցանկ (113001-113100)

Աստերոիդների ցանկ (112901-113000)  • Աստերոիդների ցանկ  • Աստերոիդների ցանկ (113101-113200)
 Աստերոիդների ցանկ (112901-113000)  • Աստերոիդների ցանկ  • Աստերոիդների ցանկ (113101-113200)
Սմոլնիկ

Սմոլնիկ (բուլղար․՝ Смолник), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 14 կմ դեպի հարավ։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 126 մարդ, բնակչությունում գերակշռում են բուլղարները։


== Բնակչություն ==


== Տես նաև ==
Բուլղարիայի համայնքներ
Կարնոբատի համայնք


== Ծանոթագրություններ ==
Flowers

«Flowers» (անգլ. թարգմանաբար՝ «Ծաղիկներ»), ամերիկացի երգչուհի Մայլի Սայրուսի երգը։ Երգի թողարկումը կայացել է 2023 թվականի հունվարի 12-ին Columbia լեյբլի ղեկավարության ներքո։ Երգը ներկայացվել է որպես երգչուհու ութերորդ ստուդիական Endless Summer Vacation (2023) ալբոմի առաջատար սինգլ։


== Թողարկում ==
Սայրուսը երգի թողարկման ամսաթվի մասին հայտարարել է ամանորյա հատուկ Miley’s New Year’s Eve Party խնջույքի ժամանակ, որում նաև մասնակցություն է ունեցել Մայլիի մորաքույրը՝ Դոլլի Փարթոնը։ Ի սկզբանե երգը պետք է թողարկվեր հունվարի 13-ին, բայց վերջնական արդյունքում որոշ երկրներում թողարկվել է մեկ օր առաջ։ Սակայն Ավստրալիայում երգի թողարկումը կայացել է հունվարի 13-ին, այդ օրը Մայլի Սայրուսի նախկին ամուսնու՝ Լիամ Հեմսվորթի ծննդյան օրն է, որը ծնունդով հենց Ավստրալիայից է։


== Ստեղծագործություն ==
«Flowers» երգը 80-ականների ռոքից հեռացում է, որը հանդիսանում է երգչուհու նախորդ՝ Plastic Hearts (2020) ալբոմի հիմնական ժանրը։ Երգը բնութագրվում է որպես «վրեժի հիմն» և ֆլամենկո հիշեցնող լարային սեկցիայով «հնչեղ» դիսկո-փանքային սինգլ։
Սինգլի թողարկումից հետո որոշ երկրպագուներ համացանցում հաստատել են, որ նմանություններ են գտել Բրունո Մարսի «When I Was Your Man» (2013) երգի կրկներգի հետ։ Նաև նրանք հաստատել են, որ երգը պետք է դառնար Հեմսվորթին ի պատասխան ուղղված երգ։


== Քննադատների արձագանքը ==
Pitchfork հրատարակությունից Աննա Գական բնութագրել է երգը որպես «ընդհանուր», իսկ Սայրուսի վոկալային կատարումը՝ «անկեղծորեն զուսպ»։ Հետո նա բացասականորեն համեմատել է երգը Shakira: Bzrp Music Sessions, Vol. 53-ի հետ, հայտարարելով՝ «Երգը «վրեժի օրհներգ» անվանելը չափազանց է։ Երբ Շակիրան պատրաստ է քեզ անվանել Twingo. այն, ինչի հետ մենք առնչվել ենք ինքնօգնություն է։».:


== Երաժշտական տեսահոլովակ ==
Սինգլի թողարկումը համապատասխանաբար ուղեկցվել է երաժշտական տեսահոլովակով։ Տեսանյութը սկսվում է լայն կադրով, որտեղ Սայրուսը քայլում է Լոս Անջելեսում կամրջի վրայով և իր հագին Իվ Սեն Լորենից կապյուշոնով ոսկեգույն վինտաժային զգեստ է և արևային ակնոցներ։ Հետո արդեն կադրեր են, որտեղ Մայլին քայլում է վեհակերպ տեսքով, լողում է, մարզվում և պարում, այդ ամենը նա անում է միայնակ։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Տրյում (արբանյակ)

Տրյում կամ Տրյիմ (հին հունարեն՝  Ymir), Սատուրնի անկանոն արբանյակն է, հայտնաբերվել է Բրետ Գլեդմանի կողմից 2000 թվականին։
Մարդու կորոնավիրուս HKU1

Մարդու կորոնավիրուս HKU1 (անգլ.՝ Human coronavirus HKU1) վիրուսի տեսակ՝ կորոնավիրուսների ընտանիքից։ Այն առաջացնում է վերին շնչուղիների հիվանդություններ։ Մարդու մոտ լինում են մրսածության նման ախտանիշներ, սակայն կարող է անցնել թոքաբորբի և բրոնխիոլիտի։ Այն առաջին անգամ հայտնաբերվել է 2004 թվականի հունվարին Հոնկոնգում մեկ անձի մոտ։ Հետագա ուսումնասիրությունները ցույց են տվել, որ վիրուսն ունի գլոբալ տարածում և ավելի վաղ ծագում։ Մարդկային HKU1 կորոնավիրուսը պարուրված, միաշղթա (+)РНК- վիրուս է, որը ներթափանցում է հյուրընկալող բջիջ՝ կապվելով N-ացետիլ-9-O-ացետիլնեուրամինաթթվի ընկալիչին։ Այն ունի հեմագլյուտինին, ըստ որի դասակարգվում է բետակորոնավիրուս սեռի Էմբեկովիրուս ենթասեռին։


== Ծանոթագրություններ ==


== Արտաքին հղումներ ==
«Human coronavirus HKU1 - Wikispecies»։ species.wikimedia.org (անգլերեն)։ Վերցված է 2022-01-22 
Pyrc Krzysztof, Berkhout Ben, Hoek Lia van der (2007-April-1)։ «The Novel Human Coronaviruses NL63 and HKU1» (անգլերեն)։ PMC PMC1866027 ։ PMID 17079323։ doi:10.1128/JVI.01466-06։ Վերցված է 2022-01-22 (չաշխատող հղում)
#author.fullName}։ «What  four coronaviruses from history can tell us about covid-19»։ New Scientist (en-US)։ Վերցված է 2022-01-22
Սերգեյ Բուկին

Սերգեյ Բուկին (ռուս.՝ Серге́й Никола́евич Бу́кин, դեկտեմբերի 15, 1950(1950-12-15), Վիբորգ, Լենինգրադի մարզ, ՌԽՖՍՀ, ԽՍՀՄ - օգոստոսի 10, 2014(2014-08-10)), ռուս դիվանագետ։


== Կենսագրություն ==
Ավարտել է Մոսկվայի միջազգային հարաբերությունների պետական ինստիտուտը (1973) և Ռուսաստանի ԱԳՆ Դիվանագիտական ակադեմիային կից որակավորման ֆակուլտետը (2002)։
Դիվանագիտական գործունեությամբ սկսել է զբաղվել 1973 թվականից։

1993-1995 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
1996 թվականի օգոստոսի 23-ից-2000 թվականի դեկտեմբերի 26-ը՝ Լիբիայում Ռուսաստանի Դաշնության արտակարգ և լիազոր դեսպան։
2001 թվականի հունվարից-2004 թվականի մայիսը՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
2004 թվականի մայիսի 7-ից-2010 թվականի հոկտեմբերի 1-ը՝ Լիբանանում Ռուսաստանի Դաշնության արտակարգ և լիազոր դեսպան։
2010 թվականի դեկտեմբերի 16-ից-2014 թվականի օգոստոսի 10-ը՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։


== Պարգևներ ==
«Մոսկվայի 850-ամյակին նվիրված մեդալ»։
Ռուսաստանի Դաշնության արտաքին գործերի նախարարության պատվավոր աշխատակից։
Բարեկամության շքանշան (2011 թվականի հուլիսի 8)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։


== Դիվանագիտական աշխատանք ==
Արտակարգ և լիազոր դեսպան (2006 թվականի մարտի 14)


== Ծանոթագրություններ ==


== Արտաքին հղումներ ==
Կենսագրությունը az-libr.ru կայքում
Ռուսաստանի ԱԳՆ հաղորդագրությունը «Բուկինի մահվան մասին»«»
Լյուկշուդյա (այլ կիրառումներ)

Լյուկշուդյա, կարող է վերաբերել՝

Լյուկշուդյա - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Լյուկշուդյա - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Սուրբ Բարդուղիմեոսի կղզի

Ֆրանսիայի անդրծովյան համայնք Սեն Բարթելմին (ֆրանսերեն՝ Collectivité de Saint-Barthélemy), համանուն կղզի և մի քանի կղզյակներ զբաղեցնող համայնք է Կարիբյան ծովում, Վեստ Ինդիաում։ Ստեղծվել է 2007 թվականի փետրվարի 22-ին։ Մինչև այդ տարածքը մտնում էր Ֆրանսիայի անդրծովյան Գվադելուպա դեպարտամենտի կազմի մեջ։


== Աշխարհագրություն ==
Սեն Բարթելմի կղզին գտնվում է Հողմակողմ կղզուց դեպի հյուսիս։ Գտնվում է 200 կմ հոռավորության վրա Գվադելուպա կղզուց, Սեն-Մարտեն կղզու հարևանությամբ։
Կղզու ափերը ժայռոտ են, շրջապատված են կորալյան խութերով և մանր կղզիներով։ Կենտրոնական հատվածը լեռնոտ է (ամենաբարձր կետ՝ 286 մ)։ Կղզում բացակայում են գետերն և գետակները:Կլիման արևադարձային է, ջերմաստիճանը համարյա անփոփոխ է։


== Պատմություն ==
Կղզին բացահայտել է Քրիստափոր Կոլոմբոսը 1493 թվականին։ 1648 թվականին կղզի են ներգաղթել ֆրանսիացիները։ 1784 թվականին Ֆրանսիան Սան-Բարթելմին վաճառեց շվեդներին։ 1801 թվականին կղզին գրավեցին անգլիացիները, բայց 1802 թվականին անգլիացիները կղզին վերադարձրեցին Շվեդիային։ 1847 թվականին Շվեդիայի կառավարությունը սևամորթ-ստրուկներին ազատություն տվեցին։ Նրանց մեծամասնությունը արտագաղթեցին կղզուց և ներգաղթեցին Գվադելուպա։ 1877 թվականի օգոստոսի 10_ին Փարիզում կնքված պայմանգրի համաձայն կղզին նորից անցավ Ֆրանսիային։ Շվեդիայի և Նորվեգիայի թագավոր Օսկար II կղզին վերադարձրեց 320000 ֆրանկ գումարի դիմաց։


== Բնակչություն ==
Կղզում 2011 թվականի տվյալներով բնակվում է 9035 մարդ։
Էթնիկ կազմը՝ եվրոպացիներ, մուլատներ, սևամորթներ, գվադելուպյան մետիսներ։
Բնակչությունը խոսում է ֆրանսերեն, կրեոլերեն, անգլերեն։


== Ծանոթագրություններ ==
Կաուլերպա

Կաուլերպա (լատ.՝ Caulerpa), ծովային ջրիմուռների դաս, կանաչ ջրիմուռների ընտանիք, որի 50 սմ, երբեմն ավելի մեծ թալումը փռվում է սուբստրատի վրա։


== Ընդհանուր բնութագիր ==
Արտաքուստ կոճղարմատ է հիշեցնում։ Սա կարծես մի հսկայական բջիջ լինի միասնական պրոտպլաստով, որի մեջ կան բազմաթիվ կորիզներ և քրոմատոֆորներ։ Թալոմի խոռոչը միջնապատեր չունի, բայց նրա մեջ կան տրամախաչող նեցուկային ձգաններ։ Սեռական պրոցեսը իզոգամիա է։ Ամբողջ կենսական շրջանը դիպլոիդ փուլ է։


== Տեսակներ ==


== Պատկերասրահ ==

		
		
		
		
		
		
		


== Գրականություն ==
Բուսաբանություն, Վ. Գ, Խրժանովսկի, Ս. Ֆ. Պոմնոմարենկո
Գրոսետո

Անվան այլ կիրառումների համար տե՛ս՝ Գրոսետո (այլ կիրառումներ)Գրոսետո (իտալերեն՝ Grosseto), քաղաք Իտալիայի Խորհրդարանական Հանրապետության Տոսկանայի մարզի Գրոսետո գավառում։
Քաղաքը գտնվում է Սիենա քաղաքից դեպի հարավ՝ Տիրենյան ծովից 14 կմ հեռավորության վրա։
Համարվում է Տոսկանայի մարզի համանուն գավառի վարչական կենտրոնը, խոշորագույն քաղաքը և արդյունաբերական գլխավոր կենտրոններից մեկը։
Ըստ 2011 թվականի Իտալիայի կենտրոնական բյուրոյի մարդահամարի տվյալների, քաղաքի բնակչությունը կազմում է 80 718 մարդ։ Բնակչության հիմնական մասը կաթոլիկ իտալացիներն են, որոնք խոսում են իտալերենով։


== Պատմություն ==
Հին ժամանակներում քաղաքում բնակվել են էտրուսկները, որոնք ապրել են ներկայիս քաղաքից 5 կմ հեռավորության վրա գտնվող տարածություններում։
Ժամանակի ընթացքում էտրուսկներին փոխարինել են հռոմեացիները, սակայն պահպանվել է քաղաքի խորհրդանիշը՝ արծվառյուծը, որը նաև համարվում է էտրուսկների պաշտոնական խորհրդանիշը։
Քաղաքի մասին առաջին հիշատակվում են դեռևս մեր թվականության 803 թվականին։ 1137-1138 թվականներին քաղաքը անցել է Բավարական ծագմամբ Ֆրանկոնների թագավորական դինաստիայի տիրապետության տակ։
Քաղաքը հատկապես նշանավորվում է իր պատմական կարևոր հուշարձաններով և թագավորների արձաններով։ Քաղաքում է գտնվում Ավստրիայի դուքս Լեոպոլդ II-ի բրոնզաձույլ արձանը։


== Քույր քաղաքներ ==
Իտալիայի Գրոսետո քաղաքը քույր քաղաք է ութ այլ քաղաքների հետ, որոնցից վեցը եվրոպական են, իսկ մյուս երկուսը՝ ասիական։
Քույր քաղաքներն են՝

 Բիրկիրկարա, Մալթա (մալթ.՝ Birkirkara)
 Դիմիտրովրադ, Բուլղարիա (բուլղար․՝ Димитровград)
 Կոսիվարա, Ճապոնիա (ճապ.՝ 柏原市)
 Կոտբուս, Գերմանիա (գերմ.՝ Cottbus)
 Մոնտրեյո, Ֆրանսիա (ֆր.՝ Montreuil)
 Նարբոն, Ֆրանսիա (ֆր.՝ Narbonne)
 Սանտ Մարի դը լա Մեր, Ֆրանսիա (ֆր.՝ Lei Santei Marias de la Mar


== Կլիմա ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==

Իտալիայի Գրոսետո քաղաքի մասին՝ Կաթոլիկ հանրագիտարանի հոդված
Գրոսետե քաղաքի պաշտոնական կայքը իտալերեն լեզվով (իտալ.)
Գրոսետեի մասին Archived 2010-10-01 at the Wayback Machine. Տոսկանայի բնակավայրերի համառոտ նկարագիրը
Զարեչիե (այլ կիրառումներ)

Զարեչիե, կարող է վերաբերել՝

Զարեչիե - գյուղ, Ուկրաինայի Անդրկարպատյան մարզի Իրշավայի շրջանում
Զարեչիե - գյուղ, Ուկրաինայի Ժիտոմիրի մարզի Կորոստենի շրջանում
Զարեչիե - գյուղ, Ուկրաինայի Ժիտոմիրի մարզի Ռուժինսկի շրջանում
Զարեչիե - գյուղ, Ուկրաինայի Ժիտոմիրի մարզի Օվրուչի շրջանում
Զարեչիե - գյուղ, Ուկրաինայի Խմելնիցկիի մարզի Բելոգորսկի շրջանում
Զարեչիե - գյուղ, Ուկրաինայի Խմելնիցկիի մարզի Իզյասլավի շրջանում
Զարեչիե - գյուղ, Ուկրաինայի Կիրովոգրադի մարզի Մալովիսկայի շրջանում
Զարեչիե - գյուղ, Ուկրաինայի Ղրիմի Ինքնավար Հանրապետության Նիժնեգորսկի շրջանում
Զարեչիե - գյուղ, Ուկրաինայի Չեռնովցիի մարզի Վիժնիցայի շրջանում
Զարեչիե - գյուղ, Ուկրաինայի Պոլտավայի մարզի Պրիյատինի շրջանում
Զարեչիե - գյուղ, Ուկրաինայի Պոլտավայի մարզի Օրոժիցյայի շրջանում
Զարեչիե - գյուղ, Ուկրաինայի Սումիի մարզի Կրոլևեցի շրջանում
Զարեչիե - գյուղ, Ուկրաինայի Սումիի մարզի Ռոմնիի շրջանում
Զարեչիե - գյուղ, Ուկրաինայի Սումիի մարզի Սերեդինա-Բուդայի շրջանում
Զարեչիե - գյուղ, Ուկրաինայի Վիննիցայի մարզի Գայսինի շրջանում
Զարեչիե - գյուղ, Ուկրաինայի Վոլինի մարզի Կովելի շրջանում
Զարեչիե - գյուղ, Ուկրաինայի Վոլինի մարզի Մանևիչի շրջանում
Զարեչիե - գյուղ, Ուկրաինայի Վոլինի մարզի Վլադիմիր-Վոլինի շրջանում
Ալեքսանդր Բ Բյուզանդացի

Աղեքսանդր Բ Բյուզանդացի, Ղարաղաշ (նոյեմբերի 11, 1755(1755-11-11), Կոստանդնուպոլիս, Օսմանյան կայսրություն - 1755, Վաղարշապատ), Ամենայն հայոց կաթողիկոս 1753–1755 թվականներին։ Հաջորդել է Մինաս Ա Ակնեցուն։
Աբրահամ Գ Կրետացու օրոք (1734–1737) եղել է կաթողիկոսական փոխանորդ։ Աղեքսանդր Բ Բյուզանդացու անունով մեզ են հասել մի քանի մանր գրություններ, որոնցից հետաքրքրություն են ներկայացնում հատկապես Հիշատակարանը (նրա կաթողիկոս ընտրվելու մանրամասնություններով), Վրաց կաթողիկոս Անտոն I-ին (1744–1755) ու Վրաց արքա Թեյմուրազին (1744–1767) հղած թղթերը և մի կոնդակ՝ ուղղված համայն հայությանը՝ Արտազի Սբ. Թադե վանքի շինարարության համար միջոցներ հանգանակելու վերաբերյալ։
Կաթողիկոսական գահին Աղեքսանդր Բ Բյուզանդացուն հաջորդել է Հակոբ Ե Շամախեցին։


== Ծանոթագրություններ ==


== Գրականություն ==
Օրմանյան Մ., Ազգապատում, հ. 2, ԿՊ, 1914։ Անասյան Հ., Հայկական մատենագիտություն, հ. 1, Ե., 1959։
Բազար (գյուղ, Նարոդիչի շրջան)

Բազար (ուկրաիներեն՝ Базар), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1613 թվականին։
2001 թվականի տվյալներով Բազար գյուղում բնակվում էր 526 մարդ։ Բնակավայրը զբաղեցնում է 2,03 կմ² տարածք։ Բնակչության խտությունը կազմում էր 259,11 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոտորաանթկարի

Կոտորաանթկարի (վրաց.՝ კოტორაანთკარი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 830 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 50 մարդ։


== Ծանոթագրություններ ==
Ժողովածու (1711)

Ժողովածու (1711), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1711 թվի տակ։ Ձեռագիրը գրվել է 1463 թվականին։ Ստացողը եղել է Դավիթ քահանան։ Գրված է թղթի վրա, որը ունի 17X12․5 չափս։ Ձեռագիրը կազմված է 132 թերթից։ Գրված է միասյուն, բոլորգիր։ Կազմը` ստվարաթուղթ։ Հիշատակարաններ՝ ստացողի՝ 99ա։


== Բովանդակություն ==
Մասն Պարզատոմարի։
Ան․ Շիրակացւոյ Համարողի խոստումն։
Եօթնագրեանք։
Վեցհազարեակ։
Աղիւսակ բազմապատկութեան։
Յովհ․ Սարկաւագի Յաղադս անկիւնաւոր թուսց։
Ախտարականք։
Ստուերաչափութիւնք։
Վասն աստեղաց։
Ռամգիրք։


== Ծանոթագրություններ ==
Աստերոիդների ցանկ (207801-207900)

Աստերոիդների ցանկ (207701-207800)  • Աստերոիդների ցանկ  • Աստերոիդների ցանկ (207901-208000)
 Աստերոիդների ցանկ (207701-207800)  • Աստերոիդների ցանկ  • Աստերոիդների ցանկ (207901-208000)
Մաժոր

Մաժոր (լատ. major-մեծ), լադ, որի հիմքում ընկած է մեծ (մաժոր) եռահնչյուն։ Ունի լուսավոր լադային երանգ, հակադիր է մինորին, և այդ հակադրությունը երաժշտության մեջ գեղագիտական կոնտրաստ ստեղծող կարևոր միջոցներից է։ Մաժորը դասական տեսք է ստացել XVIII դարում (ֆունկցիոնալ հարմոնիայի դարաշրջանում)։ XIX դարի կեսերից մաժոր և մինոր լադերի փոխներթափանցման հետևանքով գոյացել է մաժորա-մինոր միավորված համակարգը։


== Մաժոր գամմա ==
Այն գամման, որի հիմքում ընկած է մեծ տերցիա, կոչվում է մաժոր գամմա։ Գամման ունի 8 հնչյուն, որոնք կոչվում են աստիճաններ։ Առաջին աստիճանը կոչվում է տոնիկա, չորրորդ աստիճանը՝ սուբդոմինանտա, իսկ հինգերորդ աստիճանը՝ դոմինանտա։ Մաժոր գամմայի կառուցվածքն է 1 տոն, 1 տոն, 0.5 տոն,1 տոն, 1 տոն, 1 տոն, 0.5 տոն։
Էլիզաբեթ Մոս

Էլիզաբեթ Սինգլթոն Մոս (անգլ.՝ Elisabeth Singleton Moss; հուլիսի 24, 1982(1982-07-24), Լոս Անջելես, Կալիֆոռնիա, ԱՄՆ), ամերիկացի դերասանուհի։ Նա հայտնի է իր աշխատանքով մի քանի հեռուստատեսական դրամաներում՝ արժանանալով այնպիսի մրցանակների, ինչպիսիք են երկու Պրայմ թայմ «Էմմի» և երկու Ոսկե գլոբուս մրցանակներն, ինչը ստիպել է Vulture-ին անվանել նրան «Հեռուստատեսության գագաթնակետի թագուհի»։
Մոսը սկսել է իր դերասանական կարիերան 1990 թվականների սկզբին և առաջին անգամ ճանաչում է ստացել՝ կատարելով Զոուի Բարթլեթի՝ նախագահ Ջոսիա Բարթլեթի դստեր դերը, NBC-ի «Արևմտյան թև» (1999-2006) հեռուստասերիալում։ Ավելի լայն հռչակ է ստացել, կատարելով Փեգի Օլսոնի դերը AMC-ի «Խելագարներ» (2007-2015) դրամատիկ հեռուստասերիալում։ Նա Ոսկե Գլոբուս մրցանակ է ստացել «Մինի սերիալի կամ հեռուստաֆիլմի լավագույն դերասանուհի» անվանակարգում BBC-ի «Լճի գագաթ» (2013) մինի սերիալում իր դերի շնորհիվ, և՝ Պրայմ թայմ «Էմմի» մրցանակներ «Դրամատիկ սերիալի լավագույն գլխավոր դերասանուհի» և «Լավագույն դրամատիկ հեռուստասերիալ» անվանակարգերում «Աղախնի պատմվածքը» (2017-այժմ) հեռուստասերիալի պրոդյուսերի և դերասանուհու գործունեության համար։
Մոսը երկրորդ պլանի դերեր է կատարել «Ընդհատված կյանքը» (1999), «Հասցրու նրան հունական» (2010) և «Մենք» (2019) ֆիլմերում; և գլխավոր դերեր՝ «Այն, ում ես սիրել եմ» (2014), «Քառակուսի» (2017) և «Անտեսանելի մարդը» (2020) ֆիլմերում։ Մոսը կատարել է Վենդի Վասերսթայնի դերը «Հեյդիի հիշողությունները» ֆիլմում, իմչի համար Թոնի մրցանակ է ստացել «Լավագույն դերասանուհի» անվանակարգում։


== Վաղ կյանք ==
Էլիզաբեթ Մոսը ծնվել է Կալիֆոռնիայի Լոս Անջելես քաղաքում՝ Ռոն և Լինդա Մոսերի ընտանիքում, որոնցից երկուսն էլ երաժիշտներ էին; նրա մայրը ջազ և բլյուզ հարմոնիկա նվագող էր։ Մոսը կրտսեր եղբայր ունի։ Էլիզաբեթին դաստիարակել են որպես սաենթաբանի։ Նրա հայրն անգլիացի է, իսկ մայրը շվեդական ծագում ունի։
Սկզբում Մոսն ուզում էր պարուհի դառնալ։ Նա ճանապարհորդել է Նյու Յորք բալետ սովորելու համար, ինչից հետո սովորել է Վաշինգտոնի Kennedy Center-ում Սյուզան Ֆարելի հետ միասին։ Այդ բանից հետո Մոսը շարունակել է պարեր սովորել, բայց հիմնականում սկսել է ավելի շատ ուշադրություն տրամադրել դերասանական վարպետությանը։


== Անձնական կյանք ==
Մոսն ունի և բրիտանական, և ամերիկյան քաղաքացիություն։
Նա հանդիպել է Ֆրեդ Արմիզենին 2008 թվականի հոկտեմբերին, և նրանք նշանվել են 2009 թվականի հունվարին, ամուսնանալով 2009 թվականի հոկտեմբերի 25-ին։ Նրանք բաժանվել են 2010 թվականի հունիսին, և 2010 թվականի սեպտեմբերին Մոսը դիմել է ամուսնալուծության համար, որը վերջնականապես իրականացվել է 2011 թվականի մայիսի 13-ին։
Մոսն ինքն իրեն ֆեմինիստ է համարում։


== Ծանոթագրություններ ==


== Արտաքին հղումներ ==
Էլիզաբեթ Մոս Internet Movie Database կայքում
Տափօղակով հոկեյի միջազգային ֆեդերացիա

Տափօղակով հոկեյի միջազգային ֆեդերացիա (անգլ.՝ International Ice Hockey Federation, IIHF, ֆր.՝ Fédération Internationale de Hockey sur Glace), համաշխարհային հոկեյը (սառույցի և մանրատակի վրա) կարգավորող սպորտային կառույց։ Գլխամասը տեղակայված է Շվեյցարիայի Ցյուրիխ քաղաքում։ Ֆեդերացիայի կազմում են ընդգրկված 73 պետությունների ազգային ֆեդերացիաներ։
Ֆեդերացիային է ընձեռված տափօղակով հոկեյի միջազգային մրցաշարերի կազմակերպումը, սակայն այն քիչ իշխանություն ունի Հյուսիսային Ամերիկայում, որտեղ հոկեյի բարձրագույն կառույց է համարվում Հոկեյի ազգային լիգան (NHL)։ Միացյալ Նահանգների և Կանադայի հոկեյի ֆեդերացիաներն ունեն իրենց սեփական կանոնագրությունը։


== Արտաքին հղումներ ==
Պաշտոնական կայք
Լևադիա

Լևադիա (հուն․՝ Λεβάδεια), քաղաք Հունաստանում՝ հին Լեբադիա քաղաքի տեղում։ Գտնվում է ծովի մակարդակից 204 մ բարձրության վրա, Քեֆիսոս գետի աջ ափին, Լամիայից 64 կմ հարավ-արևելք և Աթենքից 90 կմ հյուսիս-արևմուտք։ Քաղաքի արևելքում և հարավ-արևելքում է գտնվում Պառնաս լեռնազանգվածի հարավ-արևելքում։ Նույնանուն համայնքի վարչական կենտրոնն է Կենտրոնական Հունաստան պերիֆերիայի Բեոտի ծայրամասային միավորում։ Ըստ 2011 թվականի մարդահամարի՝ բնակչությունը 21 379 մարդ է։
Քաղաքից արևելք անցնում է Թեբե-Լամիա ազգային ճանապարհ 3-ը։ Քաղաքից հյուսիս անցնում է ազգային ճանապարհ 48-ը, որը կապում է Լևադիան Ամֆիսայի հետ։ Լևադիա երկաթուղային կայանը սպասարկում է Պիրեյոս-Սալոնիկ գիծը։
Էլլադայի ուղղափառ եկեղեցու Թեբեի և Լևադիայի թեմի կենտրոնն է։


== Պատմություն ==
Հին Լեբադիա (հին հունարեն՝ Λεβάδεια) քաղաքը գտնվել է Գերկինի (Ερκύνα) գետի ափին, Կապաիդա լճից արևմուտք։ Հոմերոսի «Նավերի ցուցակում» հիշատակվում է որպես Մեդիեա (հին հունարեն՝ Μίδεια),  Ասպլեդոնի (Ἀσπληδών) մոր՝ Միդեի անունով։ Լեբադիա է վերանվանվել աթենացի Լեբադի (Λέβαδος) անունով։ Քաղաքի մոտ սուրբ պուրակում է գտնվում Տրոֆոնիա տաճարը՝ Պրաքսիտելեսի արձանով։ Պուրակից վերև գտնվում է Տրոֆոնիա անձավային պատգամախոսարանը, որն իրենից ներկայացնում է արհեստական անձավ՝ ստորգետնյա գմբեթավոր գանձարանի (հուն․՝ θησαυρός) տեսքով։ Պատգամախոսին է դիմել լիդիական թագավոր Կրեսոսը մ․թ․ա․ 6-րդ դարում։

Քաղաքի հարավային մասում գտնվում է միջնադարյան ամրոց, որն ունի 150 մետր բարձրություն։
Լևադիայից 18 կմ դեպի արևմուտք է գտնվում Դիստոմոն քաղաքը՝ տխրահռչակ Երկրորդ համաշխարհային պատերազմի ժամանակ Հունաստանի օկուպացման տարիներին իր ավերածություններով և կոտորածներով։ Ի հիշատակ «առանցքի» երկրների կողմից Հունաստանի օկուպացիայի մեկ այլ իրադարձության՝ Լևադիայից 10 կմ դեպի արևմուտք՝ Արախովի ճանապարհին, հուշարձան է կանգնեցվել նացիստների հետ հունական պարտիզանների մարտի և դրան հաջորդած քաղաքի 136 բնակիչների գնդակահարության վայրում։
Ծագումով Լևադիայից է Լաբրոս Կացոնիսը (1752-1804)՝ Հունաստանի ազգային հերոսը, որը ռուսական բանակի զորավար և ծովահեն էր, 1770 թվականի Պելոպոնեսի ապստամբության մասնակից և Ղրիմի իր առանձնատունը անվանել է հարազատ քաղաքի անունով, արդյունքում մոտակա բնակավայրը սկսել է կոչվել Լիվադիա։
2005 թվականին այստեղ բացվել է Կենտրոնական Հունաստանի համալսարանը։


== Լևադիա միություն ==
Լևադիա համայնքային կենտրոնի մեջ է մտնում 9 բնակավայր։ Ըստ 2011 թվականի մարդահամարի՝ բնակչությունը 22 193 մարդ է։ Մակերեսը 139,614 կմ² է։


== Բնակչություն ==


== Ծանոթագրություններ ==
Գուրգեն-Խաչիկ Արծրունի

Գուրգեն Արծրունի կամ Գուրգեն-Խաչիկ Արծրունի (- 1003), Վասպուրականի հինգերորդ թագավոր (991-1003)։
Աբուսահլ Արծրունու մահից հետո (968) թագավորությունը բաժանվում է երեք մասի։ Ավագ որդին՝ Աշոտը, ժառանգում է Արծրունիների թագավորական գահը և կրտսեր եղբայրների հանդեպ գերիշխանությունը։
Աշոտի մահից հետո Գուրգենը զավթում է գահը և կառավարում մինչև իր մահը (1003)։
Գուրգեն Արծրունու և իր եղբայրների գահակալության շրջանում Վասպուրականի բնակչությունը 11-րդ դարի սկզբին հասնում էր մոտ մեկ միլիոնի։ Նույն ժամանակաշրջանում Վասպուրականում կար ավելի քան 8 քաղաք, 4 000 գյուղ, 72 բերդ և ամրոց, 115 վանք ու եկեղեցի։


== Ծանոթագրություններ ==
Հիպպոդամոս

Հիպպոդամոս Միլեթացի (հին հունարեն՝ Ἱππόδαμος ὁ Μιλήσιος), հին հունական (մ. թ. ա. V դար) ճարտարապետ-քաղաքաշինարար, տեսաբան։ Քաղաքաշինական հատակագծման հիպպոդամյան համակարգի հիմքում ընկած էր Մերձավոր Արևելքի, հատկապես Բաբելոնի քաղաքաշինական սկզբունքներից եկող փողոցների կանոնավոր, ուղղանկյուն ցանցը, թաղամասերի օրինաչափի կառուցապատումը։ Հիպպոդամոսն իր սկզբունքը գործնականորեն կիրառել է Աթենքի Պիրեա (մ.թ.ա. 446 - 445-ից հետո) նավահանգստի, Հարավային Իտալիայի՝ Ֆուրիոս (մ. թ. ա. 444 - 443) հունական գաղութի վերակառուցման աշխատանքներում և այլ քաղաքաշինական մտահղացումներ իրագործելիս։ Հիպպոդամոսի գաղափարները կապված էին քաղաք-պետության իդեալական պատկերացումներին։
Զորիչ (Նեմի վտակ)

Զորիչ (ռուս.՝ Зорич), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նեմ գետի ձախ ափից 35 կմ հեռավորության վրա։ Գետի երկարությունը կազմում է 32 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա, գետի ենթաավազանը Սիկտիվար գետն է մինչև թափվելը Վիչեգդա, գետի գետային ավազանը 
Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000015029
Կոդը ըստ հիդրոլոգիական հետազոտության (ՌԴ) — 103001502
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կենսածառ

Կենսածառ (լատ.՝ Biota), նոճազգիների ընտանիքի միատուն ծառերի և թփերի ցեղ։ Հայտնի է 1 տեսակ՝ կենսածառ արևելյան (B. orientalis կամ Thuja orientalis), որի հայրենիքը Չինաստանն ու Կորեան են։


== Կենսաբանկան նկարագիր ==
Մշտադալար ասեղնատերև ծառ է, բարձրությունը՝ 8-10 մ։ Տերևները մուգ կանաչ են, թեփուկանման, ծառի վրա մնում են 3-5 տարի։ Արական հասկիկները գնդաձև են՝ խաչաձև դասավորված 4 զույգ փոշանոթներով։ Կոները մինչև հասունանալը կանաչ են, մսալի, հասունանալուց հետո դառնում են չոր, կարմրադարչնագույն։ Սերմերը արտաքինից նման են ցորենի հատիկների, հիմքում ունեն սպիտակ բիծ, հասունանում են երկրորդ տարում։ Կենսածառն ունի պարտեզային բազմաթիվ ձևեր՝ գնդաձև, բրգաձև, կոնաձե, գաճաճ, որոնք որպես դեկորատիվ բույսեր աճեցվում են նաև Հայաստանում։


== Քիմիական բաղադրություն ==
Կենսածառի քիմիական բաղադրությունը ուսումնասիրված է մասամբ, այն չի կիրառվում գիտական բժշկությունում։ Բույսը կիրառվում է հոմեոպաթիայում։ Հայտնի է, որ կենսածառի փայտանյութը պարունակում է 0,12 տոկոս դեղին գույն ունեցող եթերային յուղ, ֆլավոններ, դաբաղանյութ, մեծ քանակությամբ խեժ, սապոնինների հետքեր, թուին, փինին, փիլեն, թոքսիֆոլին, փինիպիկրին։
Հետաքրքրությունը կենսածառի հանդեպ տարեցտարի աճում է, ապացուցված է, որ այն կանխարգելում և ճնշում է նոր առաջացող քաղցկեղի բջիջների աճը։


== Տեսակներ ==
Դասը ընդգրկում է 5 տեսակ, միատուն ծառեր կամ թփեր են, տարածված են Հյուսիսային Ամերիկայում և արևելյան Ասիայում։
Նյարդահոգեբանություն

Նյարդահոգեբանություն, ուսումնասիրում է ուղեղի կառուցվածքն ու գործառույթները հոգեբանական պրոցեսների և վարքի հետ կապի ենթատեքստում։ Այն հոգեբանության փորձարարական ճյուղ է, որը նպատակ ունի բացահայտել, թե ինչպես են վարքն ու մտածողությունը ազդված ուղեղի գործառությունների հետ և առաջարկում է այս միջոցով կատարել նյարդաբանական խանգարումների ախտորոշում և բուժում։ Մինչ դասական նյարդաբանությունը կենտրոնանում է նյարդային համակարգի ֆիզիոլոգիայի վրա, իսկ դասական հոգեբանությունը հեռացած է դրանից, նյարդահոգեբանությունը ձգտում է հայտնաբերել, թե ինչպես է ուղեղը կապված մտածողության հետ։ Այն, այսպիսով, կիսում է բազմաթիվ հասկացություններ և մեթոդներ վարքային նյարդաբանության և նյարդահոգեբուժության հետ։ Նյարդահոգեբանություն եզրույթը նաև օգտագործվել է խեղվածքների ուսումնասիրությունների ենթատեքստում։ Նյարդահոգեբանությունը գիտական է իր մոտեցումներում, կիրառում է նյարդակենսաբանությունը և կիսում է կոգնիտիվ հոգեբանության և կոգնիտիվ գիտության տեղեկատվական գործառության տեսակետը մտածողության մասին։ Գործնականում, նյարդահոգեբանները հակված են աշխատելու հետազոտական կենտրոններում (համալսարաններ, աշխատանոցներ կամ հետազոտական ինստիտուտներ), բժշկական կենտրոններում, որոնք ներգրավված են նյարդահոգեբանական խնդիրներ ունեցող հիվանդների հետ աշխատանքներում։


== Ծանոթագրություններ ==
Դիզեխլի

Դիզեխլի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 107 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ժովտնևոե (գյուղ, Խարկովի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Խարկովի մարզի Խարկովի շրջանում։ Բնակավայրը նախկինում նաև անվանվել է Կոլուպաևկա, Վորոշիլովկա։ Հիմնադրվել է 1731 թվականին։
2001 թվականի տվյալներով Ժովտնևոե գյուղում բնակվում էր 1 173 մարդ։ Բնակավայրը զբաղեցնում է 3,34 կմ² տարածք։ Բնակչության խտությունը կազմում էր 351,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոտովսկոգո (ավան, Ամվրոսիևսկի շրջան)

Անվան այլ կիրառումների համար տե՛ս՝ ԿոտովսկոգոԿոտովսկոգո (ուկրաիներեն՝ Котовського), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Կոտովսկոգո ավանում բնակվում էր 128 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նովոսելցի (գյուղ, Կրասնոգվարդեյսկի շրջան)

Նովոսելցի (ուկրաիներեն՝ Новосільці, Ղրիմի թաթարերեն՝ Fraydorf), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Ֆրայդորֆ։
2001 թվականի տվյալներով Նովոսելցի գյուղում բնակվում էր 452 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լի Չժենշեն

Լի Չժենշեն (սեպտեմբերի 22, 1940(1940-09-22), Դալյան, Ճապոնական կայսրություն, Ճապոնիա - հունիսի 22, 2020(2020-06-22), Նյու Յորք, Նյու Յորք, ԱՄՆ), չինացի ֆոտոլրագրող։


== Կենսագրություն ==
Ծնվել է Կվանտունգի շրջանում աղքատ ընտանիքում։ Երեք տարեկան հասակում նա կորցրել էր մորը, ավագ եղբայրը՝ բանակի զինվորը Մաո Ցզեդոնան, սպանվել էր քաղաքացիական պատերազմի ժամանակ։ Նա օգնում էր հորը, նախ` շոգենավագանաց խոհարարին, հետո` հասարակ գյուղացուն։ 1960 թվականին ավարտել է Չանչունի լուսանկարչական դպրոցը։ 1963 թվականին նա աշխատանք էր ստացել «Հեյլունցզյան» օրաթերթում, բայց երկու տարի ուղարկվում է գյուղ, որպեսզի տեղում աշխատի և ուսումնասիրի Մեծ Նավավարի գործերը։
Վերադառնալով Հարբին և հասկանալով, որ նա քաղաքականությունից դուրս չի կարող զբաղվել լուսանկարչությամբ՝ նա միանում է հունվեյբիններին, ստեղծում հեղափոխական ֆոտոլրագրողների խումբ և լուսանկարում հասարակական կյանքի և «մշակութային հեղափոխության» մանրամասները։ Պաշտոնական կանոնագրին մոտ գտնվող լուսանկարները տպագրվել են մամուլում, բայց լուսանկարների մի մասը, որոնք անընդունելի էին բաց տպագրման համար, Լի Չժենշենը գաղտնի է պահել։ 1969 թվականի սեպտեմբերին նա կալանավորվել է մատնության պատճառով և կնոջ հետ աքսորվել ազգի թշնամիների համար ճամբար։ 1971 թվականին նրան ազատ են արձակել, 1972 թվականին նա նորից սկսել է աշխատել թերթում։ 1982 թվականին նա դարձել է Պեկինի համալսարանի պրոֆեսոր։ 


== Ստեղծագործություն և հրապարակումներ ==
1988 թվականին Պեկինում նրա լուսանկարներից 20-ը ցուցադրվել են «Թող պատմությունը կանխագուշակի ապագան» հավաքական ցուցահանդեսում։ 1999 թվականին նա սկսել է աշխատել Red-Colour News Soldier ալբոմի վրա, որում ներառված էին նրա  1964 -1974 թվականների լուսանկարները, և որը տպագրվել է ԱՄՆ-ում և Ֆրանսիայում Ֆեյդոնի հեղինակավոր հրատարակչությունում (անգլ.՝ Red-Colour News Soldier, 2003): Ալբոմի լուսանկարները համաշխարհային ճանաչում ձեռք բերեցին, դրանց ցուցահանդեսները 2003-2007 թվականներին անցկացվեցին Ֆրանսիայում, Իտալիայում, Մեծ Բրիտանիայում, Գերմանիայում, Նիդեռլանդներում, Բելգիայում, Իսպանիայում, Մեքսիկայում և ԱՄՆ-ում։


== Ծանոթագրություններ ==


== Գրականություն ==
Li Zhensheng, Red-color news soldier: April 28, 2007-July 7, 2007/ Robert Pledge a.o., eds. Riverside: UCR/California Museum of Photography, 2007 (ցուցահանդեսի գրացուցակ)։


== Արտաքին հղումներ ==
Լի Չժենշենի կայքը, ալբոմի լուսանկարներըфото (անգլ., ֆր.)
(անգլ.) Archived 2020-07-04 at the Wayback Machine.
(անգլ.)
(անգլ.)
(անգլ.)
На сайте PhotoIsland (ռուս.) Archived 2020-09-20 at the Wayback Machine.
Li Zhensheng: Red-Color News Soldier Book (307 photos) (անգլ.)
Թե ինչպես են գնդակահարվել Չինաստանի կառավարության թշնամիները
Դորադուս

Դորադուս (պորտ.՝ Dourados), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հարավարևմտյան մարզում։ Բնակչությունը կազմում է 182 747 մարդ՝ 2006 թվականի տվյալներով։ Գրավում է 4 086,387 կմ2 տարածք։ Բնակչության խտությունը կազմում է՝ 44,72 մարդ/կմ2։
Քաղաքի տոնը նշվում է դեկտեմբերի 20-ին։


== Պատմություն ==
Քաղաքը հիմնադրվել է 1935 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 1.807.047.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 9.869,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,788 (տվյալները ՄԱԿ-ի զարգացման ծրագրի)։


== Աշխարհագրություն ==
Բնակավայրի կլիման արևադարձային է։


== Լուսանկարներ ==
Աշոտ Գրիգորյան (այլ կիրառումներ)

Աշոտ Գրիգորյան, կարող է վերաբերել՝

Աշոտ Գրիգորյան - հայ գիտնական, գյուղատնտեսական գիտությունների դոկտոր, պրոֆեսոր
Աշոտ Գրիգորյան - ճարտարապետ, ճարտարապետության դոկտոր, պրոֆեսոր, ՀՃԱ թղթակից անդամ (1998)
Կնյաժիչի (գյուղ, Յամպոլի շրջան)

Անվան այլ կիրառումների համար տե՛ս՝ ԿնյաժիչիԿնյաժիչի (ուկրաիներեն՝ Княжичі), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Կնյաժիչի գյուղում բնակվում էր 477 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արցախի Հանրապետության «Անանիա Շիրակացի» մեդալ

Անանիա Շիրակացի մեդալ, Արցախի Հանրապետության պետական պարգև, որով պարգևատրվում են հանրապետության տնտեսության բոլոր ոլորտների ճարտարապետները, գիտնականները, գյուտարարները։


== Ծանոթագրություններ ==
Օկոնի ամրոց

Օկոնի ամրոց, ռազմական կառույց Հայաստանի Տավուշի մարզի Ենոքավան գյուղից 25 կմ արևմուտք, ծովի մակերևույթից 1600-1700 մետր բարձրության վրա, ալպիական մարգագետինների գոտում, Աղստև գետի Թալա վտակի ձախ ափին։


== Ճարտարապետություն ==
Օկոնի ամրոցը կիսակլոր է, պատերի հաստությունը հասնում է 3 մետր։ Տարածքը կազմում է 1.25 հեկտար։ Հարավից և արևմուտքից, արտաքին պատերի շարքից 20 մ հեռավորության վրա կառուցված է պատշպանական երկրորդ գիծը։ Հարավ-արևմտյան պատի անկյունը ամրացված է 5 մ բարձրությամբ աշտարակով։ Ամրոցի հյուսիսարևմտյան կողմի պատի երկրորդ շարքի բացակայությունը բացատրվում է միայն նրանով, որ չեն հասցրել լիովին ավարտել շինարարությունը։ Պահպանվել է ամրոցի հարավարևելյան մուտքը, որի երկու կողմում շարված են 10-12 մետր երկարությամբ պատեր, առաջացնելով մինչև 10 մետր երկարությամբ միջանցքը, մուտքը ամրացնելու համար։


== Ծանոթագրություններ ==


== Գրականություն ==
Ի.Բ. Էլլարյան,  Աղստևի հովտի պատմության և կուլտուրայի հուշարձաններ, Երևան, «Հայաստան», 1980 — 33-36, էջեր 33-36 — 154 էջ։
Մարո Նազարբեկ

Մարո Հովհաննեսի Նազարբեկ (Նազարբեկյան) (Մարիամ (Մարո) Վարդանյան, 1864, Թիֆլիս, Կովկասի փոխարքայություն, Ռուսական կայսրություն - 1941, Թբիլիսի, Վրացական ԽՍՀ, ԽՍՀՄ), հասարակական, քաղաքական գործիչ։
Ավետիս Նազարբեկի կինը։


== Կենսագրություն ==

1881 թվականին ավարտել է Թիֆլիսի կանանց գիմնազիան, սովորել Պետերբուրգի կանանց բարձրագույն դասընթացներում (վերջին կուրսից հեռացվել է հեղափոխական շարժումներին մասնակցելու համար)։ 1886 թվականին տեղափոխվել է Փարիզ, որտեղ ծանոթացել է ապագա ամուսնու՝ Ավետիս Նազարբեկի հետ, ապա տեղափոխվել Ժնև, սովորել տեղի համալսարանում։ Ժնևյան հանդիպումների ընթացքում բարձրացվել է Արեմտահայաստանի ազատագրմանը նվիրված հեղափոխական կուսակցության ստեղծման անհրաժեշտության հարցը։ 1887 թ. մասնակցել է «Հնչակ» թերթի և հնչակյան կուսակցության հիմնադրմանը։
1896 թվականին՝ կուսակցության պառակտումից հետո ամուսնու՝ Ավետիս Նազարբեկի հետ գլխավորել է նրա ձախ՝ սոցիալիստական թևը, մասնակցել հնչակյան «Գաղափար» և «Ապտակ» հանդեսների հրատարակմանը։
1904 թ.-ից հեղափոխական աշխատանք է կատարել Ռուսաստանում, 1910 թվականին ձերբակալվել է, բանտարկվել Թիֆլիսի Մետեխի բանտում, ապա աքսորվել Սիբիր։ Աքսորից վերադարձել է 1917 թ. Փետրվարյան հեդափոխությունից հետո։ Անդրկովկասում խորհրդային իշխանության հաստատվելուց հետո աշխատել է Թիֆլիսում։ 1925 թ. ընդունվել է ԽՄԿԿ շարքերը։


== Ծանոթագրություններ ==


== Արտաքին հղումներ ==
Տիկին Նազարբեկի այցելութիւնը
Հնչակյան պարբերական մամուլը. սկզբնավորման շրջան Archived 2020-11-01 at the Wayback Machine.
Երեքը ճանապարհին

«Երեքը ճանապարհին» (անգլ.՝ Three For The Road), կինոնկար։


== Սյուժե ==
Սկսվում է ԱՄՆ-ի սենատորի նախընտրական գործունեությունը։ Խանգարել նրան կարող է միայն մեկը՝ նրա անկառավարելի աղջիկը։ Նա իր օգնականին հանձնարարում է աղջկան հատուկ դպրոց տանել։ Ընկերոջը ընտրելով որպես օգնական, նրանք երեքով ճանանապարհ են ընկնում, և դա կլինի ոչ սովորական ճանապարհորդություն։


== Դերերում ==
Չառլի Շին՝ Պոլ
Կերի Գրին՝ Ռոբին Կիտերեջ
Ալան Ռակ՝ Տի Էս
Սալի Կելերման՝ Բլանշ Կիտերեջ
Բլեյր Տեֆկին՝ Միսի
Ռեյմոդ Ջ. Բարի՝ Սենատոր Կիտերջ
Ալեկսա Հեմիլթոն՝ Վիրջինիյա
Բերտ Ռեմսեն՝ Ստյու
Ջեյմս Այվորի՝ Կլերենս
Էրիկ Բրյուսկոտեր՝ Ջունիոր
Գարի Տագարտ՝ ռեստորանի կառավարիչ


== Գրախոսություն ==
Hurlburt, Roger (1987-04-10)։ «`Three For The Road` Easy To Pass Up»։ Sun-Sentinel[en] (անգլերեն)։ Արխիվացված է օրիգինալից 2016-12-28-ին։ Վերցված է 2016-12-27 
Kinosian, Janet (1992-08-13)։ «Sheen Gets Good Mileage Out of Silly 'Three for the Road'»։ Los Angeles Times (անգլերեն)։ Վերցված է 2016-12-27 
Maslin, Janet[en] (1987-04-10)։ «Film: 'Three for the Road'»։ The New York Times (անգլերեն)։ Վերցված է 2016-12-27 
Wilmington, Michael (1987-04-10)։ «'Three For Road' Takes Wrong Turn»։ Los Angeles Times (անգլերեն)։ Վերցված է 2016-12-27 


== Ծանոթագրություններ ==
Սոկնդալ

Սոկնդալ (նորվ.՝ Sokndal), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Հյուգե քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 295,16 կմ² տարածք։


== Սոկնդալի զինանշանը ==
Սոկնդալ կոմունայի զինանշանը իրենից ներկայացնում է դեղին գույնով ներկված վահան, ներքևի մասը սուր, որի վրա՝ պատկերված է սև գույնի 3 հատ քլունգ։ Քլունգները խորհրդանշում են տարածաշրջանում զարգացած հանքարդյունաբերության ոլորտը։


== Բնակչություն ==
Համաձայն 2016 թվականի մարդահամարի տվյալների՝ Սոկնդալ կոմունայում բնակվում է 3313 մարդ։ Վերջին 60 տարում բնակչության թվաքանակը մնացել է գրեթե նույն մակարդակի վրա։


== Տնտեսություն ==
Սոկնդալ կոմունան հարուստ է հանքանյութային պաշարներով, որոնք գտնվում են ընդերքում։ Հանքարդյունաբերությունը հանդիսանում է տվյալ տարածաշրջանի տնտեսության հիմնական ուղղություններից։


== Պատկերասրահ ==

		
		
		


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-30 at the Wayback Machine. (նորվեգերեն)


== Ծանոթագրություններ ==
Կրիշչինցի

Կրիշչինցի (ուկրաիներեն՝ Крищинці), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1780 թվականին։
2001 թվականի տվյալներով Կրիշչինցի գյուղում բնակվում էր 1 573 մարդ։ Բնակավայրը զբաղեցնում է 5005 կմ² տարածք։ Բնակչության խտությունը կազմում էր 314,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էրզինջանի մարզ

Էրզինջանի մարզ (թուրքերեն՝ Erzincan ili), թուրքական մարզ Արևմտյան Հայաստանում։


== Աշխարհագրություն ==
Էրզինջան իլը արևելքում սահմանակցում է Էրզրումի, արևմուտքում՝ Սիվասի, հարավում ՝ Թունջելիի, հարավ-արևելքում՝ Բինգյոլի, հարավ-արևմուտքում՝ Մալաթիա և Էլազըղ իլերի, հյուսիսում՝ Գյումյուշխանե և Բայբուրթի մարզերի, հյուսիս-արևմուտքում՝ Գիրեսունի հետ։
Իլի տարածքով է անցնում Կարա-սու գետը (արևմտյան Եփրատ)։


== Պատմություն ==
Էրզինջան իլն եղել է Հայասա պետության մասը այնքան ժամանակ, մինչև այն գրավել են խեթերը։ Մ.թ.ա. մոտ 1200 թվականին խեթական պետության անկումից հետո Էրզինջանը պատկանում էր Ուրարտու պետությանը և գտնվում էր նրա հյուսիսային սահմանին։ Ասորիների դեմ պատերազմում Ուրարտուի պարտություն կրելուց, սկյութների և կիմերների ներխուժումից հետո տարածքն անցել է մարերի տիրապետության տակ։ Մ.թ.ա. 550 թվականին մարերին փոխարինեցին պարսիկները։ Դրանից հետո Էրզինջանն եղել է Հայաստանի մի մասը։ Այնուհետև այն մարտադաշտ է դարձել բյուզանդացիների և պարթևների (սասանյաններ) համար։ 629 թվականին բյուզանդացիները գրավել են այդ տարածքը սասանյաններից։ 655 թվականին խալիֆ Օսմանի օրոք Էրզինջանը գրավել է Հաբիբ բին Մեսլեմեն։ Բյուզանդացիների կողմից Էրզինջանի կրկնակի գրավումից հետո, 859 թվականին այն կրկին անցնում է արաբներին։


== Բնակչություն ==
2009 թվականի մարդահամարի տվյալներով բնակչության թիվը կազմում էր 316 841 մարդ, որոնցից մոտ 112 000 մարդը բնակվում էր վարչական կենտրոնում՝ Էրզինջան քաղաքում։
2010 թվականի դեկտեմբերի 31-ի դրությամբ բնակչությունը կազմում էր 224 949 մարդ։ Բնակչությունը բաղկացած է զազակներից, քրդերից և թուրքերից հավասարաչափ։ Բնակչության խտությունը կազմում է 19 մարդ/կմ²։


== Վարչական բաժանում ==
Էրզինջան իլը բաժանվում է 9 շրջանների՝

Չայիրլի (Çayırlı)
Էրզինջան (Erzincan)
Իլիչ (İliç)
Կամախ (Kemah)
Քեմալիե (Kemaliye)
Օտլուկբելի (Otlukbeli)
Ռեֆահիե (Refahiye)
Թերջան (Tercan)
Ուզյումլյու (Üzümlü)


== Երկրաշարժեր ==
Էրզինջանը գտնվում է սեյսմիկ վտանգավոր գոտում։ 1939 թվականի դեկտեմբերի 27-ին 7,9 բալլ ուժգնությամբ երկրաշարժ է տեղի ունեցել, և Էրզինջան քաղաքն ամբողջովին ավերվել է։ Վերջին ուժեղ երկրաշարժը՝ 6,8 բալլ ուժգնությամբ տեղի է ունեցել 1992 թվականին և 650 մարդու կյանք է խլել։


== Տես նաև ==
Թուրքիայի վարչական բաժանում
Արևմտյան Հայաստան


== Ծանոթագրություններ ==
Նոմիկոսի տուն (Տագանրոգ)

Նոմիկոսի տուն (ռուս.՝ Дом Номикоса),19-րդ դարի երկրորդ կեսի մշակութային ժառանգության տարածաշրջանային նշանակության օբյեկտ Ռուսաստանի Ռոստովի մարզի Տագանրոգ քաղաքում։ Գտնվում է Հունական փողոց, 53 հասցեում։ Պատմության և մշակույթի հուշարձան է։


== Պատմություն ==
Տագանրոգ քաղաքի Հունական փողոց, 53 հասցեի տունը հայտնվել է 19-րդ դարի երրորդ քառորդում։ Այն կառուցվել է II գիլդիայի ժամանակավոր վաճառական Նիկոլայ Միխայլովիչ Լոմբակոյի ընտանիքի համար։ Նա և կինը` Պավլինա Վասիլևնան, ունեին մի քանի երեխա։ Հայտնի է առաջին երեխայի` Վասիլիի ծննդյան ամսաթիվը` 1867 թվականի հունվարի 31։ Դրանից երկու տարի անց ծնվել է դուստրը` Մարիան։
1866-1867 թվականներին Հունական, 53 տունը վաճառվել է և դարձել Անտոն Դմիտրիևիչ Նոմիկոսի կնոջ` Կալոմիրա Վասիլևնայի սեփականությունը։ 19-րդ դարի առաջին կեսի փաստաթղթերում պահպանվել է տեղեկություն, որը, հավանաբար, վերաբերում է Անտոն Դմիտրիևիչին. կա գրառում Անդրեյ Գրիգորևիչ Նոմիկոյի և Եֆիմիա Լարիոնովնայի որդի Անտոնիի ծննդյան (1831 թվականի օգոստոսի 1) և մկրտության (նույն թվականի օգոստոսի 16) մասին։
Անտոն և Կալոմիրա Նոմիկոսների ընտանիքը բազմազավակ էր. հայտնի են նրանց հետևյալ երեխաների անունները` Վասիլի, Կալիոպա, Եկատերինա, Միխայիլ, Եվանգելիա և Ալեքսանդր։ Ավագ որդին` Վասիլին, ծնվել է 1884 թվականին, Ալեքսանդրն ու Եվանգելիան եղել են երկվորյակներ։ Կալոմիրա Նոմիկոսը լրջորեն զբաղվել է ձեռք բերված տան վերակառուցմամբ և հասել է զգալի արդյունքների։ Նրա ամուսինը քաղաքում վարել է ակտիվ գործունեություն. հիմնադրել է մակարոնի գործարան, իսկ հետո նաև գլանավոր ալրաղաց, որը կառուցել է 1882 թվականին։ Նրա ձեռնարկությունների արտադրանքն ունեցել է բարձր որակ և արժանացել է մի քանի պարգևների։ Սեփականատիրոջ մասին հայտնի են հետաքրքրական մանրամասներ. նա ունեցել է ուրախ բնավորություն և եղել է դիպուկ հրաձիգ, հիմնել է քաղաքում երրորդ կինոդահլիճը` «Իլյուզիոնը», որը, ճիշտ է, գոյություն է ունեցել կարճ ժամանակ։
Անտոն Նոմիկոսը մահացել է 1894 թվականի մարտի 12-ին։ 1912 թվականից նրա տունը մասամբ զբաղեցրել է Պանագիոտո ազգանունով տագանրոգցու գործակալային-կոմիսիոն գրասենյակը։ 1920 թվականին շենքը զբաղեցրել է մասնագիտական բժշկական դպրոցը, որը տարբեր ժամանակներում կոչվել է բժշկական տեխնիկում, բժշկական ուսումնարան և բուժակամանկաբարձական դպրոց։
Վաճառական Նոմիկոսի տունը մինչև 1925 թվականը պատկանել է նրա ժառանգներին։ 1941 թվականին այստեղ բացվել է հասարակաց տուն։
1992 թվականից տունը գրանցված է մշակութային ժառանգության տարածաշրջանային նշանակության օբյեկտների ցանկում, այնտեղ գործում է «Սպեցպրոյեկտտրեստը»։


== Նկարագրություն ==
Երկհարկանի անկյունային տունը կառուցվել է աղյուսային ոճով։ 20-րդ դարի սկզբին հայտնվել է պատշգամբի և փոքր աշտարակի տեսքով լրացուցիչ ճարտարապետական ձևավորում։ Ճակատը սկսել են զարդարել կողպեքային քարերը, զարդաքիվերը և աղյուսե երեսկալները։ Երկրորդ հարկի պատուհանները կիսաշրջանաձև են և եզրակալված են երեքքառորդային աղյուսե սյուներով։ Ձևավոր և կիսաշրջանաձև ճակտոնները գտնվում են ատամնիկներով քիվի վերևում։


== Ծանոթագրություններ ==
Վանիսքեդ

Վանիսքեդ (վրաց.՝ ვანისქედი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 280 մետր բարձրության վրա։ Շրջկենտրոն Օզուրգեթից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմել է 215 մարդ։ Գյուղը բնակեցված է վրացիներով։
Այս գյուղում է ծնվել Վրաստանի ժողովրդական երգիչ Վառլամ Վաշալոմիձեն (1896-1987)։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Պրիվոլիե (քաղաք, Ուկրաինա)

Անվան այլ կիրառումների համար տե՛ս՝ ՊրիվոլիեՊրիվոլիե (ուկրաիներեն՝ Привілля), քաղաք Ուկրաինայի Լուգանսկի մարզի Լիսիչանսկի քաղաքային խորհուրդում։ Բնակավայրը նախկինում նաև անվանվել է Ասեսորսկոե, Պյատայա Ռոտա, Պրիվոլնոե, Պրիվոլնոե։ Հիմնադրվել է 1695 թվականին։
Չճշտված տվյալներով Պրիվոլիե քաղաքում բնակվում էր 7 901 մարդ։ Բնակավայրը զբաղեցնում է 6,05 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Այշվարիա Ռայ

Այշվարիա Կիշնառաջ Ռայ (տուլու` ಐಶ್ವರ್ಯ ರೈ, հինդի՝ ऐश्वर्या राय, անգլ.՝ Aishwarya Krishnaraj Rai, նոյեմբերի 1, 1973(1973-11-01), Մանգալոր, Հնդկաստան, Հնդկաստան), հնդիկ դերասանուհի և ֆոտոմոդել։ Հանդիսատեսին հայտնի է «Վերջին լեգեոնը», «Ջոդխա և Ակբար», «Հարսնացուն և նախապաշարմունքները» ֆիլմերից։


== Կենսագրություն ==
Ծնվել է առևտրական նավատորմի սպա Կրիշնարաջ Ռայի և գրող Վրինդա Ռայի ընտանիքում։ Դերասանուհին ունի մեծ եղբայր՝ առևտրական նավատորմի ինժեններ Ադիտյան, ով նաև «Սրտային կապվածություն» ֆիլմի պրոդյուսերն է։ Աշվարիայի հայրների լեզուն տուլուն է, գիտի նաև անգլերեն, հինդի, մարաթհի և թամիլերեն։ Մանուկ հասակում է սովորել է դասական երաժշտություն և պարեր։ Նա ընտանիքի հետ տեղափոխվել է Բոմբեյ, որտեղ գնացել է «Arya Vidya Mandir high school»։ «Ruparel College»-ը ավարտելուց հետո ընդունվել է համալսարան, որտեղ սկսել է ուսումնասիրել ճարտարապետություն, բայց հետո դարձել է մոդել։ 1994 թվականին հաղթել է «Միսս աշխարհ» մրցույթը։ Հետո մասնակցել է «Պեպսի» ընկերության գովազդին, նկարահանվել է «Vogue» ամսագրի համար։


=== Կարիերա ===
Այշվարիա Ռայը առաջին անգամ խաղացել է թամիլյան Տանդեմ ֆիլմում 1997 թվականին, և այն լավ է ընդունվել կինոքննադատների կողմից։ Սակայն իր բոլիվուդյան դեբյուտը՝ «Սիրահարված ինքնակոչ» ֆիլմում ձախողվել է և ստացել է բացասական կարծիքներ։ Չնայած դրան, Այշվարիային պարգևատրել են Star Screen Award մրցանակով որպես «խոստումնալից նորեկ»։ 2000 թվականին նա արժանացել է Filmfare Awards մրցանակի լավագույն կանացի դերի համար «Հավերժ քոնը», իսկ 2003 թվականին «Դևդաս» ֆիլմերում։ 2003 թվականին Այշվարիան եղել է Կաննի կինոփառատոնի ժյուրի։ Նույն թվականին նա գովազդային պայմանագիր է կնքել L’Oréal-ի հետ, մասնակցել է նաև Կոկա-Կոլայի և De Beers-ի գովազդներին։ Այշվարիա Ռայը առաջին հնդիկ կինն է, ում մոմե արձանը տեղ է գտել Մադամ Տյուսոյի թանգարանում։
Լեզուների իմացության շնորհիվ Այշվարիան նկարահանվել է նաև բենգալերեն, թամիլերեն, անգլերեն ֆիլմերում։ Նա նաև հրավիրվել էր նկարահանվելու Բրեդ Փիթի հետ Տրոյա ֆիլմում, բայց նա հրաժարվեց դերից։


=== Անձնական կյանք ===
Մի քանի տարի հանդիպել է Սալման Խանի հետ։ Հետո նրանք բաժանվել են։ Որոշ ժամանակ անց սկսել է հանդիպել դերասան Վիվեկ Օբերոյի հետ։ 2007 թվականի հունվարի 14-ին հայտնել է դերասան Աբհիշեկ Բաչչանի՝ հայտնի դերասան Ամիթաբհ Բաչչանի որդու հետ նշանադրության մասին։ Ապրիլի 20-ին նրանք ամուսնացան։ 2011 թվական նոյեմբերի 16-ին Այշվարիա Ռայը Մումբայի հիվանդանոցներից մեկում դուստր ունեցավ։ Աղջկան անվանեցին Աարադխիա Բաչչան։


== Ֆիլմագրություն ==


=== Դերակատարումներ ===


== Ծանոթագրություններ ==


== Արտաքին հղումներ ==
Այշվարիա Ռայ WN-ում
Այշվարիա Ռայի կենսագրությունը Archived 2012-08-21 at the Wayback Machine.
Այշվարիա Ռայ՝ հնդկուհի, ով գերեց Բոլիվուդը
Այշվարիա Ռայ, ինչպես դառնալ սուպեր աստղ
Կուրգանոե (գյուղ, Կրասնոպերեկոպսկի շրջան)

Անվան այլ կիրառումների համար տե՛ս՝ ԿուրգանոեԿուրգանոե (ուկրաիներեն՝ Курганне, Ղրիմի թաթարերեն՝ Qış Qara), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։ Բնակավայրը նախկինում նաև անվանվել է Բիյուկ-Կիշկարա։
2001 թվականի տվյալներով Կուրգանոե գյուղում բնակվում էր 176 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)